# Vol 409 d'Ethiopian Airlines

El vol 409 de la companyia aèria d'Etiòpia Ethiopian Airlines era un vol regular internacional des de Beirut (Líban) a Addis Ababa (Etiòpia), que es va estavellar a la mar Mediterrània poc després d'enlairar-se el 25 de gener del 2010 de l'Aeroport Internacional Beirut-Rafic Hariri. La totalitat de la tripulació i passatge moriren, concretament 90 persones.

## Aparell

Era un Boeing 737-8AS amb número de registre ET-ANB, 29935. Aquest aparell va treballar inicialment per la companyia aèria Ryanair des de 4 de febrer del 2002 com EI-CSW. El setembre de 2009 va passar a ser d'Ethiopian Airlines. Va passar la revisió de manteniment el 25 de desembre de 2009 sense detectar-se cap anomalia tècnica.

## Accident i rescat

La meteorologia a l'aeroport Rafic Harari de Beirut era de tempesta en el moment de l'accident; hi anaven 82 passatgers i 8 membres de la tripulació. El vent era de 8 nusos de direcció variable. L'avió va arribar als 9.000 peus (uns 3.000 metres) abans (5 minuts) que es perdés el contacte per radar amb l'aeroport, els testimonis visuals diuen haver vist l'aparell en flames abans de caure al mar. L'avió hauria d'haver arribat a Addis Ababa a les 04:50 UTC.
L'endemà al matí de l'accident les autoritats libaneses van dir que el lloc on l'avió s'havia estavellat era davant la costa del poble de Na'ameh a unes coordenades aproximades de 33º 45' 28'' N i 35º 25' 49''E. L'exèrcit libanés es va encarregar de la recerca de supervivents, fent servir helicòpters Sikorsky S-61, la força naval libanesa, i la força armada de l'ONU al Líban UNIFIL. Davant la petició libanesa també l'exèrcit dels Estats Units hi va participar.
El 26 de gener només es van trobar 24 cadàvers i la resta se suposava que era morta. L'esposa de l'ambaixador a Beirut, Marla Pietton, estava entre els passatgers. En el 16 de febrer es va informar que els submarinistes de les Forces Armades del Líban havien recuperat la caixa negra de l'aparell, i que l'havien enviat al Bureau d'Enquêtes et d'Analyses pour la Sécurité de l'Aviation Civile per la seva anàlisi.
Tots els cossos van ser recuperats del mar el 23 de febrer i van ser enviats a l'Hospital Universitari Rafik Hariri de Beirut per a la seva identificació, que es va produir a final del mateix mes.

## Investigació

El Líban va obrir una investigació conjuntament amb la companyia Boeing. Segons el president del Líban, Michel Suleiman, es descartava que fos una acció terrorista. El ministre d'Informació libanès, Tarek Mitri, va dir que era normal efectuar les operacions de vol també en temps de tempesta. Segons els ministres libanesos de Defensa i Transport, el pilot havia fallat en no seguir les instruccions de rectificar la direcció i evitar la tempesta.

## Passatgers i tripulació

Ethiopian Airlines va facilitar la següent llisat de les nacionalitats de les víctimes:
| País | Passatgers | Tripulació | Total |
| Líban | 51 | - | 51 |
| Etiòpia | 23 | 8 | 31 |
| Regne Unit | 2 | - | 2 |
| Canadà | 1 | - | 1 |
| França | 1 | - | 1 |
| Iraq | 1 | - | 1 |
| Rússia | 1 | - | 1 |
| Síria | 1 | - | 1 |
| Turquia | 1 | - | 1 |
| Total | 82 | 8 | 90 |

## Repercussió

Es va celebrar una cerimònia en memòria de les víctimes de l'accident a Addis Ababa el 14 de febrer de 2010.
L'accident fou protagonista d'un episodi de la sèrie documental canadenca Mayday (també coneguda com a Air Emergency o Air Crash Investigation), en el qual es va recrear segons l'informe final dels investigadors libanesos.

## Referències

* 1 2 «Ethiopian airliner crashes near Beirut». AFP, 25-01-2010. Arxivat de l'original el 15 de maig 2012. [Consulta: 25 gener 2010].
* ↑ «Crash: Ethiopian Airlines B738 near Beirut on 25 January 2010, lost height after takeoff and impacted Mediterranean». The Aviation Herald. Arxivat de l'original el 9 d’abril 2019. [Consulta: 25 gener 2010].
* ↑ «Boeing 737 Next Gen – MSN 29935». Airfleets. Arxivat de l'original el 5 d’abril 2012. [Consulta: 25 gener 2010].
* ↑ «UPDATE 7-Ethiopian plane crashes off Beirut, 21 bodies found». Reuters. Arxivat de l'original el 25 de gener 2010. [Consulta: 25 gener 2010].
* ↑ «Ethiopian Airlines jet crashes into sea off Beirut». BBC News Online, 25-01-2010. Arxivat de l'original el 20 de març 2012. [Consulta: 25 gener 2010].
* ↑ «Contact with ill-fated Ethiopian 737 lost at 9,000ft». Flight Global. Arxivat de l'original el 24 d’octubre 2012. [Consulta: 25 gener 2010].
* 1 2 «ET409 crashed into sea». Airline Industry Review. Arxivat de l'original el 23 d’abril 2012. [Consulta: 25 gener 2010].
* ↑ «Ethiopian jet crashes off Beirut». Al Jazeera, 25-01-2010 [Consulta: 25 gener 2010]. Arxivat 25 de gener 2010 a Wayback Machine.
* 1 2 «Ethiopian Airlines plane crashes into Mediterranean sea». United Kingdom: The Daily Telegraph, 25-01-2010. Arxivat de l'original el 13 de novembre 2012. [Consulta: 25 gener 2010].
* ↑ Ladki, Nadim. «Lebanon says Ethiopian plane crash site located». Reuters, 25-01-2010. Arxivat de l'original el 4 de març 2010. [Consulta: 25 gener 2010].
* ↑ «Ethiopian jet crash bodies pulled from sea off Beirut». BBC, 25-01-2010 [Consulta: 25 gener 2010].
* ↑ «Ethiopian airliner crashes on takeoff in Lebanon: official». News.com Australia. Arxivat de l'original el 4 de juny 2011. [Consulta: 25 gener 2010].
* ↑ Husseini, Nada; Carl Perry. «Bodies found from Ethiopian Airlines crash» (news). CNN.com. Arxivat de l'original el 2012-10-19. [Consulta: 26 gener 2010].
* ↑ «Bad weather likely brought down Ethiopia jet - official». BBC, 25-01-2010. Arxivat de l'original el 5 d’abril 2012. [Consulta: 25 gener 2010].
* 1 2 BBC News. «Crashed Ethiopia plane 'flew into Beirut storm'» (news). news.BBC, 26-01-2010. Arxivat de l'original el 2019-04-09. [Consulta: 26 gener 2010].
* ↑ «Crash d'un avion au large du Liban avec 90 personnes à bord» (en francès). TF1 News, 26-01-2010. Arxivat de l'original el 27 de gener 2010. [Consulta: 26 gener 2010].
* ↑ «Crash au Liban: peu d'espoir de trouver des survivants» (en francès). Le Figaro, 26-01-2010. Arxivat de l'original el 25 de juliol 2014. [Consulta: 26 gener 2010].
* ↑ «90 feared dead in Ethiopian plane crash» (en anglès). The Daily Star, 26-01-2010. Arxivat de l'original el 2014-07-26. [Consulta: 18 desembre 2019].
* ↑ «Boeing Statement on Ethiopian Airlines Accident in Lebanon». Boeing. Arxivat de l'original el 25 de febrer 2012. [Consulta: 25 gener 2010].
* ↑ «Brits Among 90 Feared Dead In Plane Crash». Sky News. Arxivat de l'original el 8 de març 2012. [Consulta: 25 gener 2010].
* ↑ «Mitri Says Investifations In airliner Crash Are Ongoing». Lebanon News - NOW Lebanon. [Consulta: 25 gener 2010].
* ↑ "ET-409 Incident – 25 January 2010 Arxivat 8 August 2010$^{[Datemismatch]}$ a Wayback Machine.." Ethiopian Airlines. 25 de gener del 2010. Consultat el 25 de gener del 2010.
* ↑ «Mayday» (en anglès). IMDb. [Consulta: 18 desembre 2019].